Predlog zakona o gasilstvu:

5) Gradivo je usklajeno z združenjem in skupnostjo slovenskih občin ter Gasilsko zvezo Slovenije.
Gasilska zveze Slovenije je že v osnovi prekoračila vsa pooblastila, ki jih ima po statutu v  11. členu je namreč med drugim zapisano:
Naloge plenuma kot najvišjega organa zveze so:

2. sprejema programske usmeritve, stališča, sklepe, priporočila in ostale akte za napredek prostovoljnega gasilstva in protipožarnega varstva;
Stališče in sklepe o uskladitvi predlaganega zakona torej na podlagi statuta sprejme le plenum GZS.
Predlagatelj predvideva naslednje:

Prostovoljna gasilska društva se ustanavljajo tudi zaradi opravljanja preventivnih nalog ter zaščite, reševanja in pomoči na področju varstva pred naravnimi in drugimi nesrečami. Ustreznejše prilagajanje bo omogočilo organiziranosti gasilstva dejanskim potrebam in možnostim v lokalnih skupnostih. Glede na veliko število gasilskih enot, je to mogoče doseči le z uveljavitvijo ustreznih  pristojnosti gasilskih zvez.

Predlagatelj zakona grobo posega z Ustavo RS določene pravice o samoodločbi, 11.a člen pod št.(1) je tudi v nasprotju s 3., 9., in 11. členom Zakonom o društvih (ZDru)(UL Št. 60, 20.10.1995).

»11.a člen

(opravljanje javne službe)

(1) Poklicne gasilske enote opravljajo javno službo v skladu s tem zakonom, in aktom o ustanovitvi. Prostovoljne gasilske enote opravljajo javno službo skladno s tem zakonom, če jih določi pristojni organ lokalne skupnosti in če z gasilskimi organizacijami, v katerih delujejo te gasilske enote, lokalna skupnost sklene pogodbo o opravljanju javne službe. Za opravljanje javne službe v skladu s tem zakonom je lahko določena le tista prostovljna gasilska enota, ki se preko gasilskih zvez povezuje v Gasilsko zvezo Slovenije.
 
Za zagotavljanje pripravljenosti, organiziranosti, opremeljenosti in usposobljenosti gasilskih enot župan lahko imenuje gasilsko poveljstvo in gasilskega poveljnika lokalne skupnosti.

S tem se pod pretvezo ruši 135 letna tradicija Gasilke organizacije in 4. člen statuta gasilske zveze slovenije ki pravi:

Gasilska zveza Slovenije je nestrankarska, humana in najvišja oblika povezovanja v Republiki Sloveniji, ki združuje gasilske zveze.
Zakonsko opredeljena možnost imenovanje gasilskih poveljnikov s strani županov, odpira na široko vrata vstopu političnih strank v sam vrh naše organiziranosti.     
11.c člen je zato v celoti v nasprotju z veljavnimi Statuti Gasilske zveze Slovenije, Gasilskih zvez, gasilskih društev, Pravili gasilske službe, Zakonom o društvih (ZDru) in Ustavo RS.

11.c člen

(gasilsko poveljstvo)

(1) Za zagotavljanje pripravljenosti ter usklajevanje organiziranosti, opremljenosti in usposobljenosti operativnih gasilskih enot v lokalni skupnosti, župan lahko imenuje gasilsko poveljstvo in gasilskega poveljnika lokalne skupnosti  po predhodnem mnenju gasilske zveze, ki povezuje prostovoljne gasilske enote na območju celotne lokalne skupnosti.

(2) Gasilski poveljnik lokalne skupnosti vodi gasilsko poveljstvo lokalne skupnosti in večje gasilske intervencije. Gasilski poveljnik lokalne skupnosti  je član štaba Civilne zaščite lokalne skupnosti in je za svoje delo odgovoren županu.

(3) V lokalni skupnosti v kateri deluje gasilska zveza, ki povezuje le prostovoljne gasilske enote na območju te lokalne skupnosti, občinski gasilski poveljnik opravlja tudi naloge poveljnika gasilske zveze.

Zaradi javnega interesa gasilska zaščitna in reševalna oprema, gasilski domovi in orodišča ne morejo biti predmet izvršbe ali stečaja, če gasilska organizacija preneha z delovanjem. Lokalna skupnost v tem primeru praviloma prevzame opremo in nepremičnine, ki jih je uporabljala gasilska organizacija.
Ker v imenu javnega interesa predlagatelj ukinja vse dosedanje zakonsko predpisane pravice gasilskih društev je 11.č člen pod št.(2) je v nasprotju s 3., 9., in 28. členom Zakonom o društvih (UL Št. 60, 20.10.1995) veljavnimi statuti gasilskih društev in Ustavo RS. 
Pri predlaganem členu se pojavlja tudi vprašanje moralno politične kvalifikacije predlagatelja, da se stvarno premoženje društva z zakonom prenese tistemu, ki za to premoženje v mnogih primerih ni prispeval nič. Glede na vprašljive prenose družbenega premoženja v privatne žepe v mnogih mestnih občinah, pa se poraja vprašanje moralne delitve premoženja in lastninjenja v drugi fazi.       

11.č člen

(gasilska zaščitna in reševalna oprema, domovi in orodišča)

(2) Gasilsko zaščitno in reševalno opremo, gasilske domove in orodišča ob prenehanju prostovoljnega gasilskega društva, ki je to opremo oziroma nepremičnine uporabljalo, prevzame lokalna skupnost na območju katere je bil sedež prostovoljnega gasilskega društva oziroma s soglasjem pristojnega organa lokalne skupnosti, tista gasilska organizacija, ki zagotavlja izvajanje javne službe na območju, na katerem je delovalo prostovoljno gasilsko društvo.

16. in 20. člen omejujeta v nasprotju z veljavno zakonodajo opravljanje pridobitne dejavnosti gasilskih društev, tako bi prostovoljna gasilska društva lahko opravljala le neplačane naloge. Medtem, pa predlagatelj predvideva, da to isto delo lahko opravljajo poklicni gasileci pod pogoji ki so celo v nasprotju z zakonom o delovnih razmerjih   
16. člen

V 20. členu se spremenita 1. in 2. točka tako, da se glasita:

»1. preventivne naloge varstva pred požarom ter druge preventivne naloge na področju varstva pred naravnimi in drugimi nesrečami;

2. izvajanje zaščite, reševanja in pomoči ob požarih, naravnih in drugih nesrečah;«

(1) Na podlagi ocene požarnih in drugih nevarnosti ustanovijo občani prostovoljno gasilsko društvo, ki opravlja predvsem naslednje naloge: 
1. naloge požarne preventive; 
2. strokovno tehnično službo;
20. člen

V 28. členu se za tretjim odstavkom doda nov četrti odstavek, ki se glasi:

»(5) Gospodarska družba, zavod ali druga organizacija lahko za opravljanje požarne straže in izvajanje drugih operativnih nalog gasilstva sklene pogodbo z gasilsko enoto, ki opravlja javno službo v skladu s tem zakonom v lokalni skupnosti, na območju katere je sedež, objekti ali drugo premoženje gospodarske družbe, zavoda ali druge organizacije, na katerega se nanaša pogodba.«

Dosedanji četrti odstavek postane peti odstavek in se spremeni tako, da se glasi:

»(5) Za prostovoljne operativne gasilce v gospodarski družbi, zavodu ali drugi organizaciji veljajo določbe (15.) 19., 24., 25. in 26. člena tega zakona, za poklicne gasilce pa  določbe 13., 14., 14.a, 14.b, 14.c in 15. člena tega zakona.«

V nasprotju z zakonom o društvih pristojnosti najvišjega organa gasilske društva in gasilskih zvez predlagani zakon v 19. členu prenaša na lokalno skupnost. 

19. člen

V prvem odstavku 23. člena se za besedami »opremljanje gasilskih enot« doda besede »in načrtom varstva pred požarom lokalne skupnosti«.

23. člen
(poklicno jedro) 


(1) V prostovoljnih gasilskih enotah se lahko v skladu z merili za organiziranje in opremljanje gasilskih enot ustanovi poklicno jedro, kot sestavni del prostovoljne gasilske enote s poklicnimi gasilci. 

Za drugim odstavkom se doda nov tretji odstavek, ki se glasi:

»(3) Poklicna jedra iz prvega odstavka tega člena se lahko organizirajo tudi pri gasilski zvezi, če tako odločijo člani gasilske zveze in pristojne lokalne skupnosti.«
In nenazadnje

2957. Resolucija o strategiji nacionalne varnosti Republike Slovenije (ReSNV)
Stran 5738 / Uradni list št. 56 / 6. 7. 2001
Pravi 
…Uresničevanje navedenih interesov v resoluciji se bo v okviru strategije nacionalne varnosti izvajalo z doslednim spoštovanjem ustave RS, človekovih pravic, demokracije, miru in razvoja.

V 5. členu predlagatelj v nasprotju z omenjeno resulucijo, v nasprotju z  ustavno pravico o samoodločbi in enakopravnosti, v nasprotju z načeli spoštovanja demokracije izloča oziroma ukinja prvno veljavno registrirana Gasilska društva in jih diskriminira v predlogu zakona o gasilstvu.   
»5. člen

(pojmi in njihov pomen)

(pod drugo točko)

(2) 
Prostovoljni gasilec je član prostovoljnega gasilskega društva.

(pod štirinajsto točko)

(14)
Gasilske organizacije so prostovoljna gasilska društva in njihove enote, gasilske zveze, poklicne gasilske enote organizirane kot javni zavodi, režijski obrati ali druge organizacijske oblike, ki poklicno   opravljajo gasilsko službo.

(pod petnajsto točko)

(15)
Prostovoljno gasilsko društvo je humanitarna organizacija, v kateri državljani prostovoljno delujejo in opravljajo naloge na področju gasilstva, varstva pred požarom in drugimi nesrečami ter opravljajo druge dejavnosti, ki so pomembne za razvoj in delovanje gasilstva
Od predlagateljev smo upravičeno pričakovali boljši PREDLOG NOVEGA ZAKONA. Glede na predlog pa sem upravičeno zaskrbljen  za prihodnost prostovoljnega dela in obstoj gasilske organizacije. Gasilski zvezi Slovenije predlagam, da ponovno dobro preuči predlog zakona in v skladu s statutom zadevo obravnava, ker danes ni jasno kako tehtna in domišljena je razvojna strategija Gasilske zveze Slovenije. Rade volje bom vzel svoje besede javno nazaj, če me s prihodnjimi ravnanji prepričate v nasprotno. 
